Քմահաճ Յուլիան

«**Քմահաճ Յուլիան**» (), 1955 թվականին  «Սոյուզմուլտֆիլմ» կինոստուդիայում նկահարահանված խորհրդային տիկնիկային ֆիլմ:

## Սյուժե
Կենսուրախ երեխաները խնդությամբ խաղում են այգում` արևի տակ: Բադը բադիկների հետ լողում է լճակում: Այս ամենը ագռավը նայում է ծառից: Հանկարծ լացի ձայն է լսվում: Ագռավը թռչում է` պարզելու դրա պատճառը: Տաղավարում նստած էր լացող աղջիկը: Կաչաղակը պատմում է, որ նա քմահաճ Յուլիան է, ով չի ցանկանում խաղալ բոլորի հետ, այդ պատճառով նրան ձանձրալի է և նա լացում է: Անհանգստացած երեխաները կանչում են Յուլիային իրենց հետ խաղալու, բայց աղջիկը ցանկանում է մենակ խաղալ: Նրան առաջարկում են խաղալ գնդակով, աղջիկը համաձայնվում է, բայց հետո գնդակը հրաժարվում է խաղալ նրա հետ: Նա ջղայնացնում է աղջկան` քմահաճ Յուլիային, և գլորվում հեռու: Յուլիան փորձում է հասնել գնդակին: Նրանց ետևից թռչում է հետաքրքրասեր ագռավը` կաչաղակի հետ միասին: Երկար հետապնդումից հետո Յուլիան սայթաքում է և ընկնում: Գնդակը հոգնել էր, սակայն նրան հաջողվում է փախչել: Աղջիկը նորից սկսում է լաց լինել: Մոտենում են օղակներով այլ երեխաներ, կանչում են Յուլիային իրենց հետ խաղալու, բայց Յուլիան հրաժարվում է նրանց հետ խաղալուց: Տղաներից մեկը տալիս է Յուլիային իր օղակը, բայց օղակը հրաժարվում է Յուլիայի հետ խաղալ և փախչում է նրանից: Աղջիկը նորից սկսում է լաց լինել: Բադը երեխաներին ասում է, որ լալկան, քմահաճ Յուլիայից օրինակ չվերցնեն: Յուլիայի արցունքները հոսում են առվակի պես և սկսում են հավաքվել մեծ լճի մեջ: Աղջկա գոգնոցին ասեղնագործված թրջված կատվիկը չի դիմանում և նույնպես փախչում է: Այգուն սպառնում էր իսկական հեղեղը. ջրի տակ են անցնում նստարաններն ու ճոճոնակները: Յուլիան փրկվում է` բարձրանալով տաղավարի տանիքին, սակայն շարունակում է արտասվել` չլսելով ագռավին, որը համոզում էր նրան դադարեցնել լացը: Երեխաները նավակը ջուրն են իջեցնում և փրկում Յուլիային: Լացը դադարեցրած աղջիկը, վճռականորեն կերպարանափոխվեց: Նրա լուսավոր ժպիտով դեմքը դարձավ ավելի գեղեցիկ: Յուլիայի մոտ վերադարձան և՛ կատվիկը, և՛ օղակը, և՛ գնդակը: Կաչաղակը և ագռավը մտածում են, որ հիմա Յուլիան էլ քմահաճություն չի անի և կխաղա մնացած բոլոր երեխաների հետ: Եվ, իսկապես, ժպտացող Յուլիան խաղում էր բոլորի հետ:

## Նկարահանող խումբ

## Տեխնիկական տվյալներ

## Նկարագրություն, արձագանքներ, քննադատություն
Փոքրիկների համար մուլտֆիլմի վրա կատարվող աշխատանքի մասին հաղորդվել է «Կինոյի արվեստ» ամսագրի 1955 թվականի դեկտեմբերյան համարում։ Հիշատակվել են սցենարիստ՝ Կոլտունովը և ռեժիսոր՝ Շչերբակովը։

Մուլտֆիլմի ամբողջական սցենարը հրապարակվել է 1956 թվականին նկարված մուլտֆիլմերի սցենարների ժողովածուի չորրորդ թողարկման մեջ:

Ըստ Սեմյոն Գինսբուրգի, չնայած որ, «Քմահաճ Յուլիան» տիկնիկային ֆիլմը բեմադրվել է տիկնիկային թատրոնի տաղանդավոր նկարիչ՝ Շչերբակովի կողմից, Կոլտունովի զվարճալի հեքիաթի հիման վրա, նրա անհաջողությունը որոշվել է կերպարների և շրջակա միջավայրի բնանկարագրական մեկնաբանությամբ, ինչպես նաև՝ կինոյի գեղարվեստական միջոցների անբավարար տիրապետմամբ:

Ըստ Իվան Իվանով-Վանոյի, պատճառն այն է, «Քմահաճ Յուլիան» ժապավենը միամտորեն ծիծաղելի է, անհեթեթ է, թվում է, թե ոչ մի կապ չունի մուլտիպլիկացիայի արվեստի հետ, այն է, որ երիտասարդ ռեժիսոր՝ Շչերբակովը, մտնելով նորաստեղծ տիկնիկային ֆիլմերի ստուդիայի հիմնադիր կազմի մեջ, կատարելապես տաղանդավոր լինելով, դեռ չուներ տիկնիկային մուլտիպլիկացիայում գործնական աշխատանքային փորձ, չէր հասկանում տիկնիկի պայմանականությունը կադր առ կադր նկարահանման մեթոդում, ինչն էլ հանգեցնում էր թատերականության, երբեմն նույնիսկ` բնապաշտության, ռեժիսորի` տիկնիկին կենդանի դերասանի խաղը ընդօրինակել տալու ձգտման պատճառով:

Ըստ Նատալյա Կրիվուլյայի, ժամանակակից հեքիաթի ժանրի ժապավենում «Քմահաճ Յուլիան» իր մարմնացումն է գտել, ընդունելով յուրահատուկ ձև, այժմեականության կերպարների արտացոլոմը, կողմնորոշված է ժամանակակից առասպելի մոդելի ստեղծման վրա: Նկարում ներկայացված «փոքրիկ մարդու» կերպարը ի սկզբանե դրական չէ, բայց փոխվում է անցնելով փորձություն: Սովորական մարդու՝ ոչ հերոսական հերոսի նման հայտնվելը անիմացիայում տեղի ունեցող մարդաբանական շրջադարձի նշան էր:

Ըստ Ա. Գոլոլոբովայի, «Քմահաճ Յուլիան» մուլտֆիլմում տեղի ունեցող կերպարի աշխարհայացքի և բնավորության փոփոխությունը դրական է ազդում երեխա-հեռուստադիտողի ինքնագնահատականի վրա, թույլ տալով նրան գիտակցել, որ ինքը միշտ կարող է փոխվել դեպի լավը, ուղղել իր կատարած սխալները:

## Գրականություն
* 
* 
* 
* 
* 
* 
* 
* 
* 
* 

## Ծանոթագրություններ

## Արտաքին հղումներ
* 

Կատեգորիա:«Սոյուզմուլտֆիլմ» ստուդիայի մուլտֆիլմեր